open-index/open-wikipedia-markdown huggingface dataset:
Kidi

‎**Dennis Nana Dwamena** (dem bon am for 18 August 1993), wey pipul sabi as KiDi (di nem mean “rhythm”) na Ghanaian singa and songraita. Pipul sabi am wel for di kain musik wey e dey do Afrobeats and High-life.

## Early laif and how e popula
Wen KiDi dey stodi Economics and Information Studies for University of Ghana, e love for music no let am rest. E mek am stat to paform for one program dem dey call Moonlight Café, na one sho wey dey hep up-and-coming musikshans sho wetin dem fit do for Ghana university campuses. E stil du plenti kova  of oda pipul songs.

For 2015, KiDi shuz say mey e trai e luck for MTN Hitmaker kompetition. E no jos trai, e win di kompetition! Afta dat one, Lynx Entertainment sign am. KiDi stat to popula wel wel for 2017 wen e drop song wey e kol “Say You Love Me.” Na im rait di song, arenj am and stil produs am by imsef. Dat sem year, e drop anoda jam Odo” for July 2017. Leta, e remix am wit Nigerian stars Davido and Mayorkun for December 2017, and anoda banger “Adiepena” for April 2018. Na so pipul stat kol am one of di fastest-rising stars for Ghana. 
‎
## Hau e dey pafom and wok for music

KiDi don paform for plenti big shos lik:

‎.Rapperholic Concert 2017

.Ghana Music Honors 2017

‎.December to Remember 2017

.S Concert 2017

.Ghana Independence Celebration (61st edition) for London (Indigo 02) for March 2018.

‎.E don share stej wit big Afrikan musikshans lik Sarkodie, Samini, Shatta Wale, MzVee, WizKid, Tiwa Savage, Efya, and Patoranking. 

‎.No be only sing KiDi sabi, e don produs song for oda musikshans tu, and wok togeda wit Ghana top produsas **Richie Mensah**. E don rait song for artists lik MzVee and Adina, and don collabo wit pipul lik Tic Tac, Ko-Jo Cue, Magnom, and Kwesi Arthur.

.For 2018 Vodafone Ghana Music Awards, KiDi get 6 nominashons, including:

‎*Best New Artiste

*Afro-pop Song of di Year

‎*Male Vocalist of di Year

E leta win High-life Song of di Year for April 2018.

‎*Leta, e kom kolt Artiste of the Year for both 3Music Awards and TGMA 2022.

KiDi don rilis 2 studio albums and 2 EPs.

Im fest album “Sugar” drop for May 31, and e evun rilis one muvie wit di sem nem Sugar for Accra, Kumasi, and UK dat sem year.

‎.For 2020, e drop Blue EP, wey be lik warm-up bifor im sekond album “The Golden Boy.” Songs for di EP wey get:

.“End in Tears”

‎.“Say Cheese”
‎
‎.“One Man” (wey feature Adina)

‎In 2021, KiDi kom rilis im sekond album “The Golden Boy.” The album win Album of the Year for 2021 Vodafone Ghana Music Awards. Insaid di album, you go faind hit songs lik “Mon Bebe,” “Cyclone,” and “Touch It” — the song break record the most streamed Ghanaian song for Spotify.

## Edukeshon
KiDi go St. Anthony’s School for Accra for primari skul edukeshon, wia e du wel for buk. Afta dat, e go Accra Academy for sekondri skul edukeshon. Wia e finish high school, dem admit am go University of Ghana, Legon, mek e stodi Economics and Information Studies. In 2016, e graduate fom dia.

‎KiDi get one pikin, na boi im nem na Zane

‎==Wia Dem gada tori==
Chiamaka Okwuchukwu

**Chiamaka Cristabel Okwuchukwu** (wey dem bon for 7 August 2005) na Naija futbola playa wey dey pley as forward for San Diego Wave FC wey dey for National Women's Soccer League (NWSL). Shi don olso represent Nigeria for youth levu intanashonal futbol.

## How ha life tek stat
Dem bon Chiamaka for 7 August 2005. Shi be nomba seven for eight chudren wey dem bon for dia famili. Shi gro up for Njaba town.

## Klub wok
Rivers Angels

Bifor shi travu go abroad, shi don play for Rivers Angels, di team wey don win NWFL Premiership seven taims.

San Diego Wave

For 13 January 2025, San Diego Wave FC for NWSL anous say dem don saihn Chiamaka for one-year kontrat, afta dem pay transfer moni (dem no tok di amount) to Rivers Angels.

Shi skore ha first NWSL goal less dan two minutes afta shi enta pitch for ha first match, evun though ha teem luz 2–1 to Orlando Pride on 29 March 2025.

Shi skore ha first NWSL goal less dan two minutes afta shi enta pitch for ha first match, evun though ha teem luz 2–1 to Orlando Pride on 29 March 2025.

For di next match, shi stat di game for di first taim, but San Diego Wave stil luz 2–0 to Kansas City Current.

Afta dat, shi play one more match for di 2025 season bifor leg injury hold her down and mek shi miss di rest of di games.

## How shi tek play for Nigeria
Okwuchukwu play for ol di four matches (two shi stat) for Nigeria during di 2022 FIFA U-20 Women's World Cup wen shi bi 16 years old. Shi hep di team top dia group, but dem luz to Netherlands for quarterfinals.

For di nex World Cup (2024 FIFA U-20 Women's World Cup), shi play again for ol four matches (three shi stat). Shi skore two goals and giv one assist for di grup stej.

Shi skore one goal (anoda one referee kansu say e be offside) for 3–1 loss to Germany, and shi olso skore and assist di first two goals for 4–0 win against Venezuela.

Wen shi skore against Germany, shi do Cristiano Ronaldo stai bikos na im bi ha futbol idol.

Nigeria finish sekond for dia grup, but dem luz to Japan for di first knockout round (Japan leta rish final).

Bikos of how wel shi pley, CAF shortlist ha as one of di three finalists for Youth Women's Player of di Year (2024), but Morocco playa, Doha El Madani, win am.

## Wia dem gada tori
Buchi

**Buchi Atuonwu**, wey pipul sabi wel-wel as Buchi, na Naija song-raita, author, poet, spoken word and reggae gospel artiste. E stat laif as DJ for night klub.

Buchi dey pat of Christ Embassy LoveWorld Music and Arts Ministry.

## Early laif and skul

Buchi kom fom Abia Stet for south-east Nigeria, but na for Kaduna dem bon am for June 24, 1964.

## Edukeshon
E go Methodist College Uzuakoli and Federal Government College, Enugu, dia two dey for south-east Nigeria. Afta e finish secondary skul, Buchi enta University of Lagos (UNILAG) for 1983. Na dia e rid English Language and Literary Studies, and he get im fest digre afta three years. By 1988, he don kolet im second digre, and di sem year dem employ am as lecturer for di sem UNILAG, wia e stil dey do Ph.D.

Buchi kontinue to dey tich for UNILAG till 1994, wen e stat to dey rait buk, poem and music full-taim.

Music==
1999 na di year wey Buchi blo. E stat im musik laif as DJ for one popular 1980s Night Club wey dem dey kol Floating Bukka, di club dey for one ship wey park for Marina, Lagos Island.
Na Ras Kimono invite amkom join di sho dat taim.

## Pasonal laif
Buchi don liv most of im laif for Legos. E mari one wuman wey ha nem na Jane Atuonwu. Dem get four pikin, and ol of dem don folo am sing for im musik project at difren taims.
E evun rilis one song wey im kol “Normally” for im 8th Album wey stil get di sem nem — “Normally” — and dat song feature ol e chudren.

Buchi past laif don hep shape hau e bi today. Bifor-bifor, he dey lecture for UNILAG for day taim, and e go do DJ wok for night.
E stil dey poshu Doctorate Degree 

(Ph.D) for Semantics and Social Linguistics for di sem UNILAG.

Buchi giv e laif to Christ for 1992. Bifor dat taim, e dey smoke, but di last taim wey e smoke na 30th December 1992, afta e  surrenda to Jesus.

## Music Albums

Buchi don rilis 8 Studio Albums and 2 buks.
Di albums na:

1. 1999 – These Days
Up==Wia

2. 2002 – So Beautiful

3. 2005 – What A Life

4. 2008 – Sounds Of Life

5. 2011 – Judah

6. 2014 – I See

7. 2017 – Red, Gold & Green

8. 2020 – 11:59

## Buks wey e rait

1. campus cultism, di kain wahala 
Cease Fire: Dis buk tok abaut

wey Buchi sef folo do fir university days.

2. My Weed and I
campus cultism, di kain wahala wey buchi sef folo do fir university days.

2. my weed and i

## wia dem gada tori
H
 de

m gada tori==
Annie Okonkwo

**Clement Annie Okonkwo** (wey dem bon for 23 May 1960, and e kpai for 7 June 2023) na Naija politishan and big biznes pesin. Dem elekt am as Senate pesin for Anambra Central eria, and e bigin wok on 29 May 2007. E bi memba of People's Democratic Party (PDP).

Dem bon Okonkwo for 23 May 1960 for Ojoto, one town wey nia Onitsha for Anambra State. E get big skul satifiket for management from Harvard University for USA (1997–1998), big skul satifiket for commercial law and practice from University of Lagos (1995–1997), and big skul satifiket for marketing from University of Lagos (1994–1995).
Wen e enta biznes, e build one grup of plenti kompani wey dey giv wok to pipul wey pas 7,000, and di kompani dem bi Reliance Telecomm, Clemco Industries, Modern Communications (satellite TV network), MacClemm Marketing Communications, Sunflower Nigeria, and Pentagon Oil.

Afta e join di Senate, dem put am for komiti wey dey luk oil wok, polis mata, envaroment (wia e bi vice-chairman), and farm wok. For one ripot wey check Senators wok for May 2009, ThisDay tok say e sopot law plan wey go help Fedral Govment mem impotant guds izi  to get and chip for Naija pipul, and law plan to form Nigerians Citizens in Diaspora Commission.
E try to bikom Anambra State Govnor for di February 2010 elekshon. But e no win, bikos di pesin wey dey di posishon bifor,Peter Obi, win again.

Okonkwo kpai for United States for 7 June 2023 wen e bi 63 yias old.

## Wia dem gada di tori
Kunle Soname

**Kunle Soname** na Naija biznesman wey like sports wel wel and na oga of Bet9ja, wey bi one betin website wey e stat for 2013. E bi di first Naija pesin wey buy European futbol klob C.D. Feirense for 2015. E stil stat di private Naija airplane kompani wey dem dey kol ValueJet.

## Hau e tek stat life and skul wey e go
Soname stodi Estate Management for Obafemi Awolowo University. E finish skul for 1988. E wok as di Executive Chairman of Ikosi-isheri Local Council, and e du dis job until 2011.

## Wok and biznes
Soname stat Remo Stars Football Club wey di name bifor na FC DENDER, for 2004. Di klob muv from Lagos State go Remo inside Ogun State, and nau dem dey play for di top level of Nigerian Premier League.

‎Soname bikom di di pesin wey get C.D. Feirense for 2015.

For 2022, Kunle bikom patron for University of Lagos bikos of di gud tins wey e dey du to help pipul. E stil bi pesin wey get Beyond Limits F.A.

## Famili life
‎Soname mari Kemi Soname and dem get one pikin wey bi gel-pikin, ha nem na Erioluwa.
‎
## Wia dem gada di tori
‎

‎
‎
‎
‎
Wole Soyinka

**Akinwande Oluwole Babaunde Soyinka** (dey bon am 13 July 1934) na Naija buk-raita wey pipo Sabi wel wel for im poem an *play-raita*. Soyinka don rait three novel, ten smol smol stories, seven koleshon wey get poem, twenti-five play an five *memoirs*. E don rait two buk wen dem don intaprit to anoda langwej-dem an plenti tori for niuz-pepa. Pipo no Soyinka as one of di best raita wey Afrika don eva produs. Soyinka stil bi one of di best drama raita for di wold. Na Soyinka kolet di 1986 *Nobel Prize* awod in Literashon.

Dem bon Soyinka for Aké wey de Abeokuta inside one Yoruba famili wey dey go Anglika chorch. Soyinka go Govamet kolej wey de Ibadan. E kom go Yunivasiti Kolej Ibadan. Wen Soyinka de Yunivasiti, e join bodi to gada pipo form *"Pyrate Confraternity *". Soyinka komot for Naija go England go rid buk for Yunivasiti of Leeds. Wen e de Yunivasiti of Leeds, Soyinka bikom di editor of di yunivasiti magasin. Di nem of magasin na *"The Eagle"*. In di 1950s, Soyinka kom tek raitin as im mejo job. Soyinka start to dey rait smol smol stories an dey mek rekod for di *BBC Lecture Series*. E rait plenti play wey Dem do inside redio an hall wey pipo dey go luk drama for Naija an for UK. Na for di Royal *Court* Tihatia Soyinka yuz pass.

Soyinka mari Folake Doherty in 1989. Folake Doherty go bi di nomba three wuman wey Soyinka don mari for im life. For 1 September 2022, Yunivasiti of Abu Dhabi wey de New York mek Soyinka dia *Art Professor of Tihata*

Plenti buk-dem wey Soyinka rait dey tok about Naija. Dis one mins sey Soyinka buk dey tok about Naija histri, kolshor, an dia govamet. Pipo sabi Soyinka wel wel bikos of some of im like: *Swamp Dwellers* (1958), *The Lion and the Jewel* (1958), an, *The  Invention*. *The Invention* na one of Soyinka play wen e start to dey rait play
Moses Fayinka

**Moses Oluwatoyin Fayinka** na Naija politishan wey bi memba for Haus of Rep for Naija. E dey represent Mushin II Federal
Constituency for Lagos State.

Fayinka first time elekshon na for Naija Haus of Rep for 2023. Im dey represent Mushin II Federal Constituency for Lagos State afta
e gada 29,502 votes. E win Adeyemi Michael Olamide wey bi im klos rival from People's Democratic Party. Adeyemi get 12,355 votes.
Bifor dis, Fayinka bi speshal advisor to Lagos State govnor wey dey in chaj of Transpoteshon.

## Wia dem gada di tori
Mudasiru Oyetunde Hussein

**Mudasiru Oyetunde Hussein** na Naija politishan wey represent di Alliance for Democracy for two times (1999–2007) for the Huas of Rep.
E win eleshon for Senator for Osun West for Osun State, Nigeria for the April 2011 nashonal eleshon, e waka wit di Action Congress of Nigeria (ACN) party.

## Background
Dem bon Hussein for Ejigbo for Osun state.

## Politikal wok
Hussein get chans to bi representativ for Oshodi-Isolo inside Lagos State for 1999 as memba of di Alliance for Democracy parti, and im kom bak again for anoda time for 2003.

For February 2004, Mudasiru Hussein tok say Haus fit ask President Olusegun Obasanjo to tel wia e tek N360million wey dem tok say dem yuz for nok down ol tol gates for di kontri.
For November 2004, Hussein talk say as military people dey enter politics more, e go make democracy strong and steady.

For June 2005, Mudasiru Hussein tok say to find wu kil one impotant moni giva for Oranmiyan grup, Alhaji Hassan Olajokun, na to mek shwo Naija niu democracy go last. Dat same month, Mudasiru Hussein tok say fayit to get more kontrol for risosis go stop if "Mineral Resources Commission Bill" pas, bikos dat one go allow rijons kontrol dia own tins.
For January 2006, Mudashiru Hussein talk say Nigerian constitution no allow President Olusegun Obasanjo make him do third term.
Wen e contest for Action Congress for 2007 senate eleshon for Osun West, e luz to Isiaka Adetunji Adeleke. Hussein fayit di eleshon rizot, e show video wey show as bad men dey kari ballot boxes away and votas dey fie for dia life, bot kot no chenj rizot.

For April 2011 senate eleshon for Osun West, Husain get 121,971 votes, and Senator Adeleke from PDP kom sekond wit 77,090 votes.

Afta Senator Isiaka Adeleke kpai, e kontest again for bye eleshon for 2017 wit All Progressives Congress. E luz to Ademola Adeleke wey bi di yonga broda of di senator wey don kpai and pipul sabi am as "dancing senator".

## Wia dem gada di tori
Boko Haram

**Boko Haram** wey dia ril nem na *Jama'at Ahl al-Sunna li al-Da'wa wa al-Jihad* (JAS, Arabic: جماعة أهل السنة للدعوة والجهاد, romanised: Jamā'at Ahl as-Sunnah lid-Da'wah wa'l-Jihād, lit. 'Group of the People of Sunnah for Dawah and Jihad') an somtimes no as di Stet *Daular Musulunci. Boko Haram na jihadist fighta group wey de Norta-East side of [[Naija]] an in [[Chad]], [[Niger]], norta [[Cameroon]], an [[Mali]]. For 2016, Boko Haram grup skata into difren part an one of dis part na *Islamic State's West Africa Province*.

Na Mohammed Yusuf form Boko Haram in 2002. Abubakar Shekau bi di lida of di group from 2009 go rish 2021 wen e [[death|kpai]]. Evun sef, Boko Haram skata into difren grup wen Yusuf kpai in 2009, an also skata in 2015. Wen dem fest Boko Haram, di risin na to mek Islam dey klin an to prich Sunni Islam so dat Shia Islam no go de Norta Naija. Dia bilif bi sey, Dem go dey gada pipo smol smol ontil dey plenti wel wel to fight Naija Govamet.



Boko Haram fest join bodi with *Islamic State of Iraq* an di *Levant*. Pipo sabi Dem as wiked grup wey dey do bad bad tins. Wen dia wahala start sins 2009, Boko Haram don kpai tens of thousands of pipo, don fight polis, solja, an Naija pipo. Di wahala wey Boko Haram don do mek ova 300,000 kpai an 2.3 million pipo don waka liv dia home. Di grup don to buy fud hard no bi smol an mek fud no de like bifor.

Boko Haram fest join bodi with *Islamic State of Iraq* an di *Levant''. Pipo sabi Dem as wiked grup wey dey do bad bad tins. Wen dia wahala start sins 2009, Boko Haram don kpai tens of thousands of pipo, don fight polis, solja, an Naija pipo. Di wahala wey Boko Haram don do mek ova 300,000 kpai an 2.3 million pipo don waka liv dia home. Di grup don to buy fud hard no bi smol an mek fud no de like bifor.

In 2002, Naija govamet start to dey fight Boko Haram bikos of wetin dem dey do an dis one lid to di kilin of dia oga patapata Mohammed Yusuf in July 2009. Di prisin break wey hapun for Bauchi Stet in September 2010 mek dem get plenti fighta. Boko Haram kom start to dey kill Naija pipo. Afta somtimes, dey start yuzin bomb to skata polis steshon an United Neshon ofis-dem wey de Abuja.
Fitinaaji nder saare

**Domestic violence** (**DV**) na violence dey occurs in a domestic setting, such as in a marriage or cohabitation. In a broader sense, abuse including nonphysical abuse in such settings is called **domestic abuse**. Di term *domestic violence* dey often used as a di synonym for *intimate partner violence*, which na committed by one of di pipo in an intimate relationship against di other, and can take place in relationships or between former spouses or partners. In a broader sense, di term can also refer to violence against one's family members, such as children, siblings or parents.

## References
2025 Niger State school kidnap

On di 21st of November, 2025, some gun men carry 315 people komot from St Mary's School for Papiri, Niger State, Naija. Up till now, no group don claim say dem do di attack. Di people wey dem carry include 303 students and 12 teachers. All di other schools for Niger State, plus plenty schools for di states wey near dem, don close down indefinitely because of di attack. [2] Later, 50 of dem manage run away and don go back to their families.
Nasir Idris

**Mohammed Nasir Idris** (wey dem bon for 6 August) na Naija union pesin (unionist), edukeshon expert, an politishan. He dey sarf as di korent govenor of Kebbi State. Bifor nau, e don sarf as nashonal president of the Nigerian Union of Teachers (NUT) and deputi president of the Nigeria Labour Congress (NLC). For 17 April 2023, Independent National Electoral Commission (INEC) anous say Idris na di winna of di 2023 Kebbi State
govnor eleshon.

## Earli laif and Edukeshon
Nasir Idris wey dem bon for 6 August 1965, for
Birnin Kebbi lokal govment aria for Kebbi State. E go The Polytechnic Birnin Kebbi fom 1994 rish 2003. Leta, bitwin 2006 and 2009, e go Usmanu Danfodio University, Sokoto, to get im MBA (Master degree for business). Idris stil get PhD for Education, and e don rait plenti buk wey dey explain school mata ontop skul.

## Wok
For 2018, Idris win eleshon wey mek am bi president of Nigeria Union of Teachers (NUT) and di deputy president of Nigeria Labour Congress (NLC). E don sarf bifor as NUT chairman for Kebbi State, NLC chairman for Kebbi State, and National Treasurer for NUT.

For May 2022, Mr Idris win di All Progressives Congress (APC) primari election for Kebbi State, kom bi di parti govnorship candidate. For 17 April
2023, INEC tok sey Idris na di winna of di 2023 Kebbi Stet governor eleshon.

## Wia dem gada tori
Mohammed Badaru Abubakar

**Mohammed Badaru Abubakar** (dem bon am 19 September 1962) na Naija forma minista of defense from 21 August 2023 go rish 1 December 2025. Badaru risain bikos of im bodi no too dey strong to kontinu di work. E bi forma gofnor of Jigawa Stet from 2015 go rish 2023.
Badaru na bifor bifor oga for Naija Presidenta komitee wey dey tekia of how *fertilizer* go tell rish farma hand. Na im stil bi di oga of di presidental komitee wey dey tekia of how moni wey no kom from *oil* go tek rish govamet hand. Badaru bi di fonda of *Talamiz Group*
## How im tek go skul
Badaru go Ahmadu Bello Yunivasiti wey de Zaria go rid Akauntin. E kolet im Akantin Digree from di Yunivasiti. Wen e dey di Yunivasiti, Badaru join di komuniti hativiti, e put bodi for di Yunivasiti sport an bizness for di skul. Badaru bi one of di old-skul studet of NIPSS *(National Institute of Policy and Strategic Studies)*.
## How im tek work
Afta Badaru finish Yunivasiti, Badaru start im bizness, di *Talamiz Group*. *Talamiz Group* na one big kopini wey dey do bizness for motor, dey mek tins,  de inside hagrikolsho, an de inside tekin kia of hanima. Talamiz Group stil dey inside to dey kari goods from one aria to anoda.
## How im tek put bodi for politis
Badaru na forma vais-shaman of di *"Federation of the West Africa Chamber of Commerce and Industries"*. Badaru stil bi memba of *"Association of National Accountants of Nigeria*". Bifor e bikom memba of Akauntat of Naija, e bi memba of "*National Council on Privatisation*".
Liuz Benedetti

**Luiz Gustavo Roncholeta Benedetti** (dem bon am for 7 June 2006), wey pipul dey kol Benedetti, na Brazilian profeshinal futbola. E dey pley centra-bak for Palmeiras.
## Wok
Benedetti na Bauru, São Paulo pikin. Na for youth team of im home-town klub Noroeste e stat bol. E still pley for Catanduva and Ferroviária for dia youth levus. For Ferroviária, e pley wel-wel for dia onda-15 stet championship, and na dat one mek Palmeiras sign am leta.

For 2025, Palmeiras promote am enta dia main team. Na for 2–0 win against Portuguesa on 16 January e mek im first official match.

## Wok for table
As e be for 14 February 2025.

## Tins wey e don win

.Palmeiras U20

.Campeonato Brasileiro Sub-20 (Brazil U20 league): 2024, 2025

.Palmeiras U17

.Campeonato Brasileiro Sub-17 (Brazil U17 league): 2022, 2023

.Copa do Brasil Sub-17 (Brazil U17 Cup): 2023

.Campeonato Paulista Sub-17 (São Paulo U17 league): 2022
Bayo Onanuga

**Bayo Onanuga** (dey bon am 20 June 1957) na Naija jornalist. Na Onanuga bi di fonda of *The News Magazine*. Forma presidor Muhammadu Buhari chuz am as di Manejin Jeneral of di *News Agency of Nigeria*. Bifor Onanuga bikom di Manejin Daretor of *News Agency of Nigeria*, e don do CEO for  *PM News* an Manejin Daretor for *The NEWS Magazine*.
## How im tek start life
Dem bon Onanuga inside di famili of Anikilaya wey de Ijebu Ode, Ogun Stet. Onanuga go Muslim Kolej Ijebu for im pamari an sekondiri skul edukeshon in Ode. Na for 1974 e finish from Muslim Kolej Ijebu. Onanuga enta Fediral Govamet Kolej, Odogbolu in 1975 an finish di skul in 1977. Onanuga enta Yunivasiti of Legos to go rid Mass Komunikeshon in 1977 an finish di Yunivasiti in 1980. Onanuga kom work for OGTVA (Ogun State Television Authority) for one an half years. E leta join printin jornalis wie e tek work for *The Guardian*. Onanuga komot from *The Guardian* to go start im own niuz-pepa *The Weekly Titbits*. In 1985, Onanuga join *The National Concord* as senior Editor. Wen e de *Concord*, Onanuga  togeda with Seye Kehinde, Dapo Olorunyomi, Babafemi Ojudu, Kunle Ajibade bikom Chief Editor in Africa *Concord*. Na Seye Kehinde get di *City People Magazine, Dapo Olorunyomi na editor for *Premium Times*, Kunle Ajibade na Chief editor for PM NEWS. All dis pipo kom togeda to form *The News Magazine'' in 1993.

## How im tek put bodi for politis
Wen Solja stil dey kontrol Naija dorin Sani Abacha time, di SSS (State Security Service) hold Onanuga for Legos for som times. E leta japa komot for Naija go hid for oyinbo kontri. Afta Sani Abacha kpai, Onanuga komot bak to Naija in 1997.
In 2019, Onanuga tok sey im wan yuz APC (All Progressive Congress) kampain for di post of Sinetor posishon for Ogun East district in di 2023 jeneral eleshon.
Love Nwantiti

**Love Nwantiti** na one song wey Naija singa an song-raita Ckay rilis in 2019. *Love Nwantiti* bi di sekond song inside *extended play* habom wey Ckay rilis. Dem do di re-mix of di song (*Love Nwantiti* Ah Ah Ah) in February 2020. In di re-mix Naija singa Joeboy an Ghana singa Kuami Eugene join sing inside di re-mix. Pipo wey dey live in Naija, midu east, North Africa an meni klub wey de ovasea like di re-mix of *Love Nwantiti* wel wel. Di French vashon of *Love Nwantiti* get one French rapa Franglish rap inside.

In 2021, *Love Nwantiti* klimb up  muzik bill board in *Europe, Australia*, Latin America, an Niu Zealand, an di song rish nomba one in India, di *Netherlands*, Norway, an Switzerland. *Love Nwantiti* dey popular akross TikTok. Di song rish nomba 3 on di UK Singu *Chart* an rish nomba one on di UK indie Singu *Chart*. *Love Nwantiti* rish nomba 26 on di US Billboard Hot 100. Di song rish nomba 2 on di Billboard Global 200. Di song stil dey di *Canadian Hot 100*. On 4 October 2021, di song rish nomba 30 on di Nigeria TurnTable Top 50 *Chart* an rish nomba 14 on 20 October 2021.
Remi Tinubu

**Oluremi Tinubu** (wey dem bon for 21 September 1960) na Naija politishan an di fest ledi of Naija kontri sins 2023, as im bi di wife of Bola Tinubu wey bi Naija presidor. Remi kom from Ogun Stet wey de Naija. Remi don bi fest ledi of Legos Stet,  e na bifor bifor sineto wey don repiset Legos Sentra Senatorial District for Nashona Hasembli. Remi na member of *All Progressives Congress* (APC) politika parti.
## How im tek start life
Dem bon Remi Tinubu on 21 September 1960. Remi paret bon 13 pikin an Remi bi di nomba 12 inside di 13 pikin wey Dem bon. Remi famili kom from di *Ikusebiala* famili of Ogun Stet.
## How im tek go skul
Remi go *Our Lady of Apostles* sekondiri skul wey de Ijebu-Ode an na di skul im tek rait im WAEC in 1979. Remi leta do *PGD* from di *Redeemed Christian Bible* Kolej in 2010.
Remi rid edukeshon from di Yunivasiti of Ife. E stil get Nashonal Satifiket of Edukeshon in *Botany* an *Zoology* from di Adeyemi Kolej of Edukeshon.
## How im tek put bodi for politis mata
Remi bikom di fest ledi of Legos Stet wen im mari Bola Tinubu wen Bola Tinubu stil bi do gofnor of Legos Stet dat time. Wen Remi stil di fest ledi, e start one organaseshon wey im kol *The New Era Foundation*. Di koko of di fondashon na to enkoreji *youth* to bi beta pipo an helep di pipo of Legos to no di impotat of mek envaromet dey de klin an mek dem sabi te-kia of di *health*.
Wen Remi win di eleshon as Sinetor, smol wahala fest de di *Legislative House Election Petition Tribunal*. Leta, di tribunal kom leta kom togeda an hagri sey e win di eleshon in 2012.
Eyo Festival

**Eyo Festival** wey pipo no as *Adamu Orisha Play* na Yoruba festival wey dey hapun onli for Legos Stet, Naija. Dis festival still get smol histri with *Iperu-Remo*, one town wey de Ikenne lokal govamet, Ogun Stet.
For dis awa time, pipo of Legos dey yuz Eyo festival as a festival to entaten forin pipo wey kom di kontri. Bikos of di histri of Eyo festival,   pipo of Legos dey do di festival in Legos Island.
## Eyo
Di word *Eyo* mins a dansa wey put difren kloth wey bi like egunnu (masquerade) wey de kom out dorin di festival. Di orijin of Eyo festival dey link to di sikrit sosa-eti wey de Legos. Long time ago, pipo of Legos dey do Eyo festival wen dia  Oba (king) kpai. Dem dey do Eyo festival to poshu di spirit of Oba wey don kpai an yuz di sem Eyo festival to welkom di niu Oba wey jus bi king. 

Wen dem wan start di festival, pipo of Legos go klose road mek motor no pass for road ( dem go klose di road from *Carter Bridge* go rish Tinubu *Square*). Di risin for dis na mek di Eyo an pipo fit waka from Idumota *Iga Idungan
palas. Di *white* Eyo dey repiset di spirit of pipo wey don [[death|kpai]]. Yoruba pipo dey kol dis spirit *agogoro Eyo'' (e miss tall Eyo) .
Di fest Eyo festival hapun in Legos on 20 February 1854 to yuz am selibret di life of Oba Akitoye. Bifor bifor, Eyo festival na for na selibrashon of king-dem wey kpai an di seleshon of niu lida. Nowadays, dem dey do di festival to selibret big pesin wey kpai or big parti like wen oda presidet kom visit Legos.
Ofada Rice

**Ofada rice** na one Yoruba food. Ofada rice na one nem wey dem dey kol one rice wey kom from one komuniti kol Ofada wey de Obafemi Owode Lokal Govamet in Ogun Stet. Di koko di sey, no bi onli for Ofada komuniti pipo dey *plant* di rice but Ofada rice na di tradishonal rice for pipo wey de live for Souta-West in Naija. You fit yuz Ofada rice chop difren difren food.
Bello Turji

**Bello Turji Kachalla** (dey bon am in 1994) wey bi sabi wel wel as **Turji** na Naija pesin wey bi di lida of group-dem wey dey kili-kili for Naija. Dis   pipo-dem dey do dia bad tins in di Norta-Westa aria of Naija like Zamfara Stet, Sokoto Stet an Niger Stet. For 2022, Turji gang do plenti kili-kili of pipo for Zamfara. Dis kilin rish 200 pipo. Smol smol pikin-dem an wumen folo kpai for dis opureshon wey Turji bad gang do.
## How im tek start life
Na for Shinkafi Lokal Govamet wey de Zamfara Stet, Naija dem bon Turji. E na Fulani. Turji no go skul but e fit te-kia of cow wel wel. Turji tok sey one *group* wey dia nem na *Yan Sakai* tif some of im cow as di group stil kpai six of im brodas-dem. *Yan Sakai* na one group for Zamfara wey dey helep do siki-o-riti for di stet. Turji tok sey e papa wan kari di Emir of Zurmi go kot ( na di Emir dem give di cow wey dem tif from Turji) but di plan no work. E stil tok sey di sem Emir of Zurmi kpai im onku. Wen Turji dey tok to Daily Trust Niuz-pepa, e tok sey na dis tins mek am kari gun an dey killl pipo.
Pipo no Turji to bi di pesin wey dey kari out di kili-kili of pipo an di polis an harmi in di North-West rijion of Naija.

For September 2021, di *Yan Sakai*  vigilate group enta one *mosque* wey de *Gwadabawa* kilin eleven pipo. Dis one mek Turji vex kari im boiz enta Goronyo maket in Sokoto to kill 50 to 60 pipo. Turji an im boiz in December 2021 stop one motor an put faya inside di motor. Dis faya kill all di pasenja wey de inside di motor an 30 pipo kpai inside dis tins wey Turji an im boiz do.
## Big big pipo-dem wey e dey link to
Pipo dey tok sey Turji get koneshon with Dr. Bello Matawalle. Bello Matawalle bi di forma Zamfara Stet  gofnor an im stil bi di kolrent minista of Stet for Difens in di Ahmed Tinubu hadministrashon.

Pipo tok sey Turji tok sey im an oda bad pipo-dem kolet 34 niu hilux motor from di gofnor in 2019.
Akor Adams

**Akor Jerome Adams** (wey dem born for 29 January 2000) na Naija profeshonal futbola. E dey play as strika for Sevilla, one big klub for Spain La Liga, an for Nigeria nashonal team (Super Eagles).

## Sogndal
For August 2018, Akor Adams join one Norway klub wey dem dey kol Sogndal, fom Jamba Football Academy for Nigeria.

E play im first match for di klub on 28 August 2018.

For 2020 season, injury wori am wel-wel, so e no fit play plenti matches. Im agreement wey dey wit playas and club finish for end of 2021 season. Bifor e komot, e skore 10 goals for 28 matches wey e play.

## Lillestrøm
On 2 December 2021, Akor sign three-year contract wit Lillestrøm.

E fest play competitive match for cup competishon, and e skore goal against Nardo. Afta dat one, e play im first league match (Eliteserien) on 2 April 2022 against HamKam, and e skore one goal for match wey end 2–2 draw.

Anoda one, Akor Adams skore 28 goals for 50 matches for Lillestrøm, for ol competitions.

## Montpellier
On 7 August 2023, Akor join Montpellier, one France Ligue 1 club, for about €4 million.

Fom August 2023 to January 2025, e skore 11 goals for ol competishons wey e play for Montpellier.

## Sevilla
On 27 January 2025, Akor Adams muv go Sevilla for Spain La Liga, for about €5 million transfer fee.

E sign four-and-a-half-year kotract.

Im first goal for Sevilla na on 28 September 2025, for away match against Rayo Vallecano. Na im late goal win the match 1–0.

week wey folo, e skore against Barcelona, na im team fourth goal for match wey Sevilla win 4–1.
Up till nau, im total wok for Sevilla be 3 goals and 2 assists.

## Kontri wok
Akor Adams play for Nigeria Under-20 team for 2019 FIFA U-20 World Cup. Nigeria komot for last 16 stej, afta dem luz 2–1 to Senegal.

On 4 October 2025, dem kol am for senior Nigerian team (Super Eagles) for di first time, for 2026 World Cup qualifiers against Lesotho and Benin.

For im first match as substitute, e skore goal against Lesotho.

## Rekord of ol matches e don pley

### Club

### Kontri

:''Scores and results list Nigeria's goal tally first, score column indicates score after each Adams goal.

## Wia dem gada tori
John Chizoba Vincent

**John Chizoba Vincent** na Naija filmmaker and Author. Them born am for Aba. E kom from Nkporo for Ohafia Local Government area wey dey for Abia state, Naija. Pipu Sabi sey im dey direkt and write fim. Im don write and direkt fim like Broda Amos, Daughtas, Resident 38, Love in a strange places and To Love a street Girl. Him don contribute for anthologies which includes: unbound and Wreaths For a wayfarer.  

## Karia
John Chizoba Vincent na film maker and Author wey them born for the year 1990 for Aba, Abia state. Im dey write, direkt and produce fim and get books for market wey him don write. Him dey do Cinematography work. 

## Bibliography
• *Good Mama*

*• Grief Gallery* 

*• Poet Of Witness* 

*• For Boys of Tomorrow* 

*• There Are No Africans In Heaven* 

*• Don't Call Us Water*

*• Hard Times*

## Fim Wey hin don do

*• To Love A street Girl* 

*• Love Birds*

*• Pride and Seduction* 

*• Differences*

*• Married to an Influencer* 

*• When Life happens*

*• Love and respect* 

*• Broda Amos*

*• Resident 38*

*• Daughtas*

## Reference
Princess Wanda

**Prinses Wanda** (tori tok sey e live in 8 senturi for Poland) na gel-pikin of di *Lechitic King* Kratus. Na king Kratus bi di fonda of Kraków. Wen prinses Wanda papa kpai, e bikom di king of Poland but keta kill imsef bikos e no wan mari.
## Im tori
Di fest raitin rekod wey de about Wanda na wetin polish tori raita Wincenty Kadlubek. Meni pipo wey sabi hodin dayz tori bilif sey na lie Wincenty Kadlubek dek tok for wetin e rait. In Kadlubek tori, e tok sey wen e papa kpai, prinses Wanda bikom king an kontro di pipo of Poland. E tok sey dat time, di pipo of *Alamann tyrant* dey fight Poland. E tok sey prinses Wanda dey always dey folo join im solja to go fight dem.  E tok sey wen di solja of German see sey prinses Wanda fine wel wel, dey no dey fight am again an sey di lida of German solja yuz im  hand kpai imsef. Akordin to di tori, Prinses Wanda tok sey mek dem nem one riva Vandalus afta am. Dey kol dey kol pipo wey prinses Wanda dey kontro *Vandals*. For Kadlubek tori, prinses Wanda no mari an e live long wel wel.

Difren vashon of di tori na im de. For di vashon wey
For di vashon of *Wielkopolska Chronicle*, di *Alemannic* lida, Rytygier (Rüdiger), fest wan mari Wanda. Rüdiger vex go fight Wanda land bikos Wanda no gree to mari am. Na inside dis fight Rüdiger kpai. Na inside  dis sem fight too Wanda sakifaise im life to di gods sey bikos dem helep win Rüdiger. 

For anoda tori, Wanda go kpai imsef inside Vistula riva bikos Wanda no sey if e no kpai, meni men go wan fight im pipo dem go wan mari am an e no go gree mari dem. Na Jan Dlugosz wey dey live dorin di 15 senturi mek dis vashon popular wel wel.

## How im life tek hafet dia kolsho
Pipo bilif sey na *Wanda Mould* dem beri Prinses Wanda. Pipo dey on light on *Mound on Pentecost *   sins bifor dem stop am in di 19 senturi.
In 1949, di bizness aria wey nie *Mould on Pentecost*  start to dey arrenj one konstrushon on di nem an day of Wanda (23 June). Bikos of dis, pipo wey de di aria pipo see Prinses Wanda as one of di impotat tins for di aria. Di aria konten a bizness senta, strit, bridge, an big stediom wey dem nem Wanda. 
Di German raita *Zacharias Werner * rait one drama wey e nem Wanda. Werner frend *Goethe* akt dis drama on stej in 1809.

Di tori if Wanda popular wel wel for Portugal akt, kolshor, an buks. For ezampul, di Portugal raita C.K Norwid go see Mould in 1840 an rait a epik tori about Wanda to fit honor am.
Oganizd kraim

**Oganaizd kraim** rifa to aktivitis of lokal, nashinal n transnashinal grups wey no dey legal. Di aktivitis inklud buutleggin, proteshin rakitin, prostitushin, etc.
Olusegun Daramola

**Olusegun Daramola** (wey dem born for 4 September 1989) na Nijirian spiritual teacher, author, Babaláwo, persin wey sabi Ifá wella, and na im be the founder of World Builder, wey be platform wey dey popula. Dem sabi am for hin meni tishin on top Ifá and Òrìṣà,  E dey push make African indigenous knowledge systems come back strong through modern spiritual practice, and na tru hin  work, book writin and as he take dey show for publik hin dey take do am.

## Im Spiritual Jorney
For 2016, Daramola acet hin spiritual journey as persin wey be teacher and leader for Ifa tori and tradision. Hin dey tich about the spiriko tori wey dey Yoruba tradition, and hin dey alweys tok about Orí wella and as pipu go dey use all de so so nolej for their evride hustle.

Dem dn out am for diferent orisa tradision like Obatala, Ogoko, Èṣù, Ogun, Obaluaye, Osun, Egúngún, and mani more. Hin dey use all dis tori dey tish diferent pipu all ova the world, as he dey tek helep dem no about demselves, why dem dey this earth and make dem get transforma.

Daramola don too put mouth for all these talk talk for publik on top mata like Afrika spiriko and teknologi, as he even tok Ṣìgìdì (wey be sontin wey dey Yoruba spiriko) as “The place wey Artificial Intelligence and Robotic World bigin from".

## You still fit check

* Ifá
* Orisha
* Ori (Yoruba)
* Babaláwo
* Yoruba religion

## Wia dey gada de tori
Lwa

**Lwa** wey pipo sabi wel wel as **Loa** na spirit-dem  wey de Afrika rilijion of Haitin *Vodou*. Dis spirit tori don evun enta some form of *Louisiana Voodoo*. Meni of dis Lwa tori get dia tori from di tradishonal rilijion wey de west Afrika. Di two mejo Afrika pipo wey di Afrika tori dey kom from na di Fon pipo an Yoruba pipo.

Inside Haitian Vodou tori, di Iwa na di spirit wey dey bitwin human-bein an *Bondye*. Bondye na di kre-a-tor or God. Pipo wey dia rilijion bi Vodou bilif sey di Iwa wey de dis wold pasd one thousand.  Dis Vodou woshipa bilif sey dia nem of Iwa wey dey rekod go rish 232.  Difren Iwa get difren karata an like difren kolor an objet. Meni of dis Lwa bi like difren difren saint wey de di katolik riijion as dis saint dem too get difren karata an difren objet. Dey divide di difren Lwa wey de into different group. Dis group nem na *nanchon* (nations). Inside all dis nanchon, na *Petwo* an di *Rada*. Akordin to dis Vodou bilif, Di *Iwa* dey tok with human-bein by drim an by babalawo (nativ dokto) an dis one dey mek pipo to give *Iwa* sakri-flie. Di sakri-flie wey dem dey give *Iwa* dey kontein  hanima wey dem don kpai. One of di tins wey Vodou rilijion dey tish bi sey: dorin serimoni, di *Iwa* fit enta di nativ dokto-dem an wen dis one hapun pipo dey si dis dokto-dem as *chwal* (wey bi *horse*) of di *Iwa*. Wen di *Iwa* don enta human bodi, di pipo wey dey do Voodou riijion bilif fit tok to human-bein, fit give human advais, or fit mek pesin wey no well beta. Dorin di time wey slave bizness stil dey hapun in di 16th go rish 19th senturi, Afrika pipo wey dey kari go ova-sea kari with dem dia tradishonal rilijion an bilif with dem go     dia niu piles. For aria wey *French* govamet dey kontro like di riploblik of Haiti, di rilijion wey pipo dey do for do for di aria join with Afrika tradishonal rilijion kom enta di di Roman Katolik riijion wey di French  govamet pipo dey do. Dis tin hapun in di 19th senturi. Wen  Haiti pipo sef dey travul go oda piles like Louisiana ( di piles at dat time de pat of United State), dey helep join hand gada form *Louisiana Voodoo*.  Dis rilijion *Louisiana Voodoo* no kom dey popular again by di heli 20th senturi. By di time wey 20th senturi wan dey finish, some pipo wey dey worship Voodoo kom dey do wetin dey fit do so dat di rilijion no go kpai patapata.
RemmiQue

**Hassan Remilekun**, wey pipo sabi well-well as **RemmiQue**, na Naija singer, songwriter, and rapper. Pipo sabi am for the way e dey mix Afrobeats, R&B, and soul join inside im music. For 2025, e release im first extended play (EP), wey e give name *iQue*, under the MGV Entertainment label.

## Early life and education
Dem born Hassan Remilekun and e grow for Mushin, Lagos State, but na from Osun State e come. E go Eko Boys High School for Mushin for im secondary education. 

Later, RemmiQue go read Entrepreneurship and Business Management for the National Open University of Nigeria (NOUN), where e come get im Bachelor's degree. E don always talk say the way e grow for Mushin naim give am the ginger to write im songs and define how im music dey sound.

## Career
RemmiQue start im music career for Lagos, as e dey mix Afro-fusion and soul inside im sound. E release im first single, "Maayi," for 2021. Between 2022 and 2024, e release plenty singles, like "Adura," "Liga Liga," "Omo Aye," "Cold Samaritan," and "Girl." 

For early 2025, e sign record contract wit MGV Entertainment. On 27 June 2025, e release im first project, *iQue EP*, wey get five tracks. The EP get tracks like "Vwzard," "Reason," "Medicine," "Alubarika," and "Story."

## Artistry
Dem dey describe RemmiQue im music as a fine blend of Afrobeats, Afro-pop, and Afro-fusion. Before, e bin dey focus on hip hop, but as time go, e style change reach make e dey add sweet hooks and better flow to im songs. Most of im lyrics dey talk about how life dey for street and di tins wey e don see as e dey grow for Mushin.

## Im Studio Albom an Song Dem
* *iQue EP* (2025)

## Wie Dem Gada di Tori
Amala (food)

Àmàlà na one popular swallow (okèlè) food wey start from the Yoruba people for southwestern Nigeria and other part of Yorubaland. Dem dey make am from yam, cassava flour, or flour from unripe plantain.

To prepare am, dem go peel the yam tubers, slice am, wash am well, dry am, then grind am turn to flour. Dem dey also call this flour èlùbọ́.

Normally, yam dey white, but when dem dry am before grinding, e dey turn brown, and na wetin give àmàlà im brown colour.

Àmàlà na popular food wey people dey chop with ewédú soup and gbẹ̀gìrì (black-eyed beans soup). But people still dey serve am with other kinds of soup (ọbè) like ẹ̀fọ́, ilá (okra soup), and ogbono soup

## Types
na three types of àmàlà dey: *àmàlà isu*, *àmàlà láfún*, and *amala ògèdè*.

Àmàlà isu, wey be the most common type of àmàlà, na yam-based. The yam species wey dey best for making àmàlà na Dioscorea cayenensis (Ikoro) because e get plenty starch.

Because yam dey spoil quickly, people dey often dry am and turn am into flour. Àmàlà isu dey made from dried yam, and na wetin dey give am black or brownish colour when e enter boiling water.

Àmàlà get plenty carbohydrate, and e important as carbohydrate source, especially for yam-growing areas of West Africa.

### Cassava flour (àmàlà láfún)
dem make Àmàlà láfún  from cassava flour. Dem dey also call Dried cassava flour , lafun.

### Plantain flour (amala ogede)
Àmàlà elubo ogede na another type of àmàlà wey  get lighter colour. The flour from plantain get low carbohydrate, wey make am suitable for diabetics.

To make am, unripe plantain dey peeled, dried, and grated into boiling water, wey form light brown paste when e don cook.

## References
Abimbola Gbemi

Abimbola Gbemi Alao na pesin wey sabi buk wel-wel. Shi bi raita, ticha, an shi dey do risearch for pipu wey get dementia (na one kind sickness wey dey mek pesin forget things). Shi sabi how to uze stori an difren ways wey no bi medicine tek hep pipu wey get dementia. Shi don write plenti buks, include Desert Haiku an Dear Toriola, Let’s Talk Abaut Perimenopause. Shi don also hep translate children storibuks an wok wit Alzheimer’s Society to do memory café project, wey mek dem poblish Narrative Adventures fom Plymouth Memory Cafés.

## Wok for skul an risach
Alao don tich for difren universities for UK, wia she dey tich creative writing an medical humanities (how stori an writing fit hep for health matter). Ha wok for dementia care mek dem giv her Prime Minister’s Dementia Friendly Award for Schools Category, plus BBC Breeze bursary. Shi sabi tel stori, rait poem, an evun du redio musikals wey pipu fom difren plez dey enjoi.

## Hau e stat laif an Edukeshon
Dem bon for Ibadan, Nigeria. Shi stat ha school journey for University of Ibadan, wia shi kolet BA (Hon) for Classics for 1988 an MA for Classics for 1991. Leta, shi go UK go do PGCE an MA for Creative Writing for University of Plymouth for 2001 and 2009. By 2023, shi don finish her PhD for University of Lapland for Finland, where she research how Frontotemporal Dementia (FTD) tek afet pipu an wai e gud mek dem sabi on taim.

## Buks an raitin
Alao don rait plenti buks, for fiction and non-fiction. Som of dem na:

.Desert Haiku (2023)

.Dear Toriola, Let’s Talk About Perimenopause (2019)

.Trickster Tales for Telling (2016)

.How to Enhance Your Storytelling With Music (2016)

.The Legendary Weaver (2003 & 2011)

.The Goshen Principle: A Shelter in the Time of storm
Nzame

**Nzame** na di hi-yest god wey mek evri-tin as e de       di tradishonal tori of Fang pipul wey de *Equatorial* Guinea, Gabon, an Kameroom. Di nem na di nem wey dem dey  yuz for god-dem wey bi three inside one , an di three god nem na: Nzame, Mebere, an Nkwa, an di nem stil fit bi Nzame, wey bi one of di god-dem wey de inside di three gods.

## How dem dey repiset am
As na three god wey join togeda as one, Nzame wok na to mek di universe an evri-tin wey de inside am. As e bi one of di three god-dem, Nzame dey kontro wey tin dey sky, Mebere an Nkwa dey tekia of wuman an man side of mekin tins an dis pat inklud to dey lid (Mebere) an to dey mek tins fine wel wel (Nkwa).

## Tradishon tori
**How di fest wuman tek kom to life**

From di three god-dem, Nzame mek evri-tin for dis wold, Mebere an Nkwa kom tel Nzame mek dem pik pesin wey go dey kontro di niu earth. Na three hanimal dey fest pik to kontro di earth an dey bi: Elifat, Leopard, an Monki. But Nzame no gree for wetin dey chuz an e kom mek di fest human wey e nem na Fam.  Fam fest bi like smol lizard wey Nzame fest mek am but afta eight days di lizard kom chenj to di fest human bein. Di three god-dem give am pawa an dey tel am mek e go dey kontro di earth.   Afta dis one, di three go bak to hevun.

Wen som taim don pass, dey kom si sey na bad lida wey dey mek hanima sofar for di earth. Fam stil chuz sey e no go folo Nzame, an Nzame leta no all dis tin. Afta dis one , nobodi si Fam again evun sey e no kpai. Fam kom leta bikom bad spirit wey dey sofar oda human bein akordin to oda tori wey pipul dey tok. Nzame, Mebere, an Nkwa kom mek anoda niu earth an mek niu human wey e nem na Sekume. Sekume dey difren from Fam bikos Sekume fit kpai an Fam no fit kpai. Sekume kom bikom di papa papa of Fang pipul wen Nzame mek e wife , Mbongwe from tree.
Naiboi

**Michael Kennedy Claver** wey pipul no wel wel as **Naiboi** na Kenya singa, song-raita, rappa, muzik produsa, an pesin wey get im bizness. For 2014, Naiboi chenj from pesin wey jos dey muzik wey e dey yuz di nem *Rapdamu* to pesin wey to singa.  Bikos of dis chenj, e chenj im nem to Naiboi. Pipul sabi am wel wel for Kenya wen e rilis di muzik *Welle Welle* for 2014 wey Timmy Tdat, an *Daktari* wey e rilis in 2015 wey Frasha sef folo join sing.
Florence Ajayi

**Florence Kikelomo Ajayi** na foma Nijirian futbala who bin dey plai as  defender

## Career
Ajayi bi start her career for Nijirian Championship, she play for Kakanfo Babes, Abeokuta, Rivers Angels, Jagede Babes and Pelican Stars. After she con go 1999 World Cup, she sign contract with 1. FFC 08 Niederkirchen for German Bundesliga, where she spend two full seasons.

Later, she come back to Nijiria, come play for Police Machine and Bayelsa Queen. She be play for dem  till 2008, before she kon go Tianjin Teda for Chinese Super League.

For 2010, she come back again to European leagues, where she play for Slovenia club Krka Novo Mesto, Poland club Pogoń Szczecin, and Spain club Dínamo Guadalajara.

## References
Ọnwụ ndị okenye

**ọnwụ ndị okenye** bụ ọnwụ nke onye toro eto n'agbata afọ iri na ise na afọ iri isii. Ọnụ ọgụgụ ndị okenye na-anwụ na-ezo aka na ohere nke ịnwụ n'etiti afọ iri na ise na iri isii gosipụtara kwa puku mmadụ. Ebe ọ bụ na ndị okenye bụ afọ kachasị na-arụpụta ihe n'ụzọ akụ na ụba, ọnụ ọgụgụ ndị okenye na-anwụ bụ ihe dị mkpa maka nyocha zuru oke nke usoro ọnwụ n'ime ndị mmadụ.

## Edemsibia


## Hụkwa
Alice Ogebe

**Alice Oya Ogebe** wey dem bon for March 30 1995 na Nigerian futbala who dey play as forward for FC Masar.

## Club career
Ogebe bin play for Polish Ekstraliga club KKP Bydgoszcz.

for the end of December 2023, she commot go Turkey, and signed a seal with 1207 Antalya Spor to play for di second half of  2023–24 Super League.

## International career
Ogebe first match for senior tim na friendly match for 17, January 2019 wey dem lose to China PR 0-3 

## References